CELEX: 62008CA0022
Language: bg
Date: 2009-06-04 00:00:00
Title: Съединени дела C-22/08 и С-23/08: Решение на Съда (трети състав) от 4 юни 2009 г. (преюдициални запитвания от Sozialgericht Nürnberg, Германия) — Athanasios Vatsouras (C-22/08), Josif Koupatantze (C-23/08)/Arbeitsgemeinschaft (ARGE) Nürnberg 900 (Европейско гражданство — Свободно движение на хора — Членове 12 ЕО и 39 ЕО — Директива 2004/38/ЕО — Член 24, параграф 2 — Преценка на валидността — Граждани на държава-членка — Професионална дейност в друга държава-членка — Размер на възнаграждението и продължителност на дейността — Запазване на статуса работник — Право на търсещите работа лица да получават обезщетения)

1.8.2009   
            
            
               BG
            
            
               Официален вестник на Европейския съюз
            
            
               C 180/14
            
         Решение на Съда (трети състав) от 4 юни 2009 г. (преюдициални запитвания от Sozialgericht Nürnberg, Германия) — Athanasios Vatsouras (C-22/08), Josif Koupatantze (C-23/08)/Arbeitsgemeinschaft (ARGE) Nürnberg 900
   (Съединени дела C-22/08 и С-23/08) (1)
   
   (Европейско гражданство - Свободно движение на хора - Членове 12 ЕО и 39 ЕО - Директива 2004/38/ЕО - Член 24, параграф 2 - Преценка на валидността - Граждани на държава-членка - Професионална дейност в друга държава-членка - Размер на възнаграждението и продължителност на дейността - Запазване на статуса „работник“ - Право на търсещите работа лица да получават обезщетения)
   2009/C 180/22
   Език на производството: немски
   
      Запитваща юрисдикция
   
   Sozialgericht Nürnberg
   
      Страни в главното производство
   
   
      Жалбоподатели: Athanasios Vatsouras (C-22/08), Josif Koupatantze (C-23/08)
   
      Ответник: Arbeitsgemeinschaft (ARGE) Nürnberg 900
   
      Предмет
   
   Преюдициално запитване — Sozialgericht Nürnberg — Валидност на член 24, параграф 2 от Директива 2004/38/ЕО на Европейския парламент и на Съвета от 29 април 2004 година относно правото на граждани на Съюза и на членове на техните семейства да се движат и да пребивават свободно на територията на държавите–членки, за изменение на Регламент (ЕИО) № 1612/68 и отменяща Директиви 64/221/ЕИО, 68/360/ЕИО, 72/194/ЕИО, 73/148/ЕИО, 75/34/ЕИО, 75/35/ЕИО, 90/364/ЕИО, 90/365/ЕИО и 93/96/ЕИО (ОВ L 158, стр. 77; Специално издание на български език, 2007 г., глава 5, том 7, стр. 56) — Тълкуване на членове 12 и 39 ЕО — Право на гражданин на друга държава-членка, който е безработен и по-рано е извършвал незначителна професионална дейност в съответната държава-членка, да получава социални помощи — Национална правна уредба, която изключва възможността гражданите на други държави-членки да ползват социална помощ при превишаване на максималния период на пребиваване, посочен в член 6 от Директива 2004/38/ЕО, и при липса на друго право на пребиваване
   
      Диспозитив
   
   
               1)
            
            
               По отношение на правото на гражданите на държавите-членки, които търсят работа в друга държава-членка, разглеждането на първия въпрос не е разкрило нито едно обстоятелство, което може да засегне валидността на член 24, параграф 2 от Директива 2004/38/ЕО на Европейския парламент и на Съвета от 29 април 2004 година относно правото на граждани на Съюза и на членове на техните семейства да се движат и да пребивават свободно на територията на държавите-членки, за изменение на Регламент (ЕИО) № 1612/68 и отменяща Директиви 64/221/ЕИО, 68/360/ЕИО, 72/194/ЕИО, 73/148/ЕИО, 75/34/ЕИО, 75/35/ЕИО, 90/364/ЕИО, 90/365/ЕИО и 93/96/ЕИО.
            
         
               2)
            
            
               Член 12 ЕО допуска национална правна уредба, която изключва възможността гражданите на държавите-членки да получават социални помощи, отпускани на гражданите на трети държави.
            
         
      (1)  ОВ C 107, 26.4.2008 г.